b'\n_START_ARTICLE_\nKurala (Turku)\n_START_SECTION_\nLiikenneyhteydet\n_START_PARAGRAPH_\nTurun keskustasta Kuralaan p\xc3\xa4\xc3\xa4see runkobusseilla 2, 2A, 2B ja 2C sek\xc3\xa4 y\xc3\xb6linjalla 28. Kuralan kautta kulkevat my\xc3\xb6s keh\xc3\xa4linja 99 ja palvelulinja P2.\n_START_SECTION_\nAlueen koulut\n_START_PARAGRAPH_\nKuralassa sijaitsee Hannunniitun koulu.\n_START_SECTION_\nKuralan kyl\xc3\xa4\n_START_PARAGRAPH_\nNimens\xc3\xa4 Kuralan kaupunginosa on saanut aiemmin Kaarinan kuntaan kuuluneesta mutta sittemmin yhdess\xc3\xa4 muiden Kaarinan alueiden kanssa Turkuun liitetyst\xc3\xa4 Kuralan kyl\xc3\xa4st\xc3\xa4, jonka vanhat talot nyky\xc3\xa4\xc3\xa4n muodostavat Kuralan kyl\xc3\xa4m\xc3\xa4en. Kyl\xc3\xa4n taloista Kohmo on antanut nimens\xc3\xa4 l\xc3\xa4heiselle Kohmon kaupunginosalle. Kohmon j\xc3\xa4ljell\xc3\xa4 olevan osatalon, Ison-Kohmon, is\xc3\xa4nt\xc3\xa4n\xc3\xa4 toimi ennen Raisioon muuttoaan Urho Haavisto, ministeri ja maatalousvaikuttaja Heikki Haaviston is\xc3\xa4.'